b"\n_START_ARTICLE_\nSibirski hr\xc4\x8dek\n_START_SECTION_\nSibirski hr\xc4\x8dki kot doma\xc4\x8de \xc5\xbeivali\n_START_PARAGRAPH_\nVrsto lahko predvsem v Evropi in Aziji v trgovinah z malimi \xc5\xbeivalmi pogosto najdemo. Malo manj je priljubljen v Zdru\xc5\xbeenih dr\xc5\xbeavah Amerike, v Kanadi pa ga skoraj ne najdemo. Na splo\xc5\xa1no je ta hr\xc4\x8dek zelo primeren doma\xc4\x8di ljubljen\xc4\x8dek. Za majhne otroke pa je primernej\xc5\xa1i zlati hr\xc4\x8dek, saj je ve\xc4\x8dji in zato ni tako ob\xc4\x8dutljiv. Prav tako kot pri pritlikavem ruskem hr\xc4\x8dku tudi pri belem zimskem ruskem hr\xc4\x8dku paziti, da ga ne hranimo z monosaharidi, saj je vrsta nagnjena k sladkorni bolezni._NEWLINE_Sibirski hr\xc4\x8dki so tako kot ruski pritlikavi hr\xc4\x8dki dru\xc5\xbeabni in lahko slo\xc5\xbeno sobivajo z drugimi iz lastne vrste, vendar pa jih moramo na tovari\xc5\xa1e navaditi, ko so \xc5\xa1e mladi, in jim zagotoviti zadosti veliko kletko._NEWLINE_Na splo\xc5\xa1no imajo pritlikavi hr\xc4\x8dki bolj izoblikovano dru\xc5\xbeinsko strukturo kot zlati hr\xc4\x8dki. Marsikdo meni, da lahko pritlikavi pari hr\xc4\x8dkov \xc5\xbeivijo sre\xc4\x8dno dru\xc5\xbeinsko \xc5\xbeivljenje, vendar pa je to najbr\xc5\xbe posledica pogostega zamenjevanja med sibirskimi in ruskimi hr\xc4\x8dki. Trenutne raziskave ka\xc5\xbeejo, da je skrb obeh star\xc5\xa1ev za potomce zna\xc4\x8dilna za ruske (Phodopus campbelli), ne pa tudi za sibirske hr\xc4\x8dke (Phodopus sungorus) (Katherine Wynne-Edwards, Queen's University, Ontario, Kanada). Nekateri poro\xc4\x8dajo, da se istospolni pari in ve\xc4\x8dje skupine ne ujamejo vedno, in lahko pride do pretepov in celo smrti \xc5\xbeivali._NEWLINE_Sibirski hr\xc4\x8dek navadno do\xc5\xbeivi 1\xc2\xbd do 2 leti, lahko pa tudi dlje."